Suchinthana/ta-wikipedia huggingface dataset:
கோண்ந்வானா கணதந்திர கட்சி

கோண்ந்வானா கணதந்திர கட்சி (Gondwana Gantantra Party) என்பது கீரா சிங் மார்க்கம் என்பவரால் நிறுவப்பட்ட இந்தியாவில் உள்ள ஒரு மாநிலக் கட்சியாகும். இதனுடைய முதன்மையாக நோக்கம் பழங்குடி சமூகம் மற்றும் அதன் அரசியல் மேம்பாடாகும்.

வரலாறு 
கோண்ந்வானா கணதந்திர கட்சியானது 1991ஆம் ஆண்டு கோண்டு மக்களின் உரிமைகளுக்காக வாதிடவும், மத்திய இந்தியாவில் கோண்ட்வானா என்ற தனி இந்திய மாநிலத்தை நிறுவவும் உருவாக்கப்பட்டது.

தேர்தல்கள் 
உத்தரப்பிரதேசத்தில் 2002-ல் மாநிலச் சட்டப் பேரவைதேர்தலில் கோண்ட்வானா கணதந்திர கட்சி 8 வேட்பாளர்களை நிறுத்தியது. இவர்கள் மொத்தமாக 11,262 வாக்குகளைப் பெற்றனர்.

மத்தியப் பிரதேசத்தின் மாநிலச் சட்டப் பேரவைத் தேர்தலில் 2003ஆம் ஆண்டில் 61 வேட்பாளர்களை நிறுத்தியது. இவர்கள் 5,12,102 வாக்குகளைப் பெற்றனர். மூவர் சட்டமன்ற உறுப்பினர்களாகத் தேர்ந்தெடுக்கப்பட்டனர்.

சத்தீசுகர் மாநிலச் சட்டமன்றத் தேர்தலில் 2003ஆம் ஆண்டில் 41 பேர் போட்டியிட்டனர். ஆனால் யாரும் தேர்ந்தெடுக்கப்படாத போதிலும் இக்கட்சி மொத்தத்தில் 1,56,916 வாக்குகளைப் பெற்றது.

2004 இந்தியப் பொதுத் தேர்தலில் மத்தியப் பிரதேசம், சத்தீசுகர், பீகார், உத்தரப்பிரதேசம் மற்றும் மகாராட்டிராவில் போட்டியிட்டது.

சமீபத்திய வளர்ச்சிகள் 
2018 மத்தியப் பிரதேச சட்டப் பேரவைத் தேர்தலில் கோண்ந்வானா கணதந்திரக் கட்சி சமாஜ்வாதி கட்சியுடன் தேர்தலுக்கு முந்தைய கூட்டணியை அமைத்தது.

மேற்கோள்

வெளி இணைப்புகள் 

இந்திய அரசியல் கட்சிகள்
சத்தீஸ்கர் அரசியல்
தாழ்நில வெள்ளைக் கண்ணி

தாழ்நில வெள்ளைக் கண்ணி (Lowland white-eye), சோசுடெரோப்சு மெய்யெனி (osterops meyeni) என்பது ஜோசுடெரோபிடே குடும்பத்தில் உள்ள ஒரு பறவை இனமாகும். இது பிலிப்பீன்சின் வடக்குப் பகுதியிலும் தைவானின் லுடாவோ மற்றும் லான்யு தீவுகளிலும் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மேற்கோள்கள் 

குருவிகள்
சிற்றினங்கள் 2000

சிற்றினங்கள் 2000 (Species 2000) என்பது உலகெங்கிலும் உள்ள தரவுத்தள நிறுவனங்களின் கூட்டமைப்பாகும். இது ஒருங்கிணைக்கப்பட்ட வகைப்பாட்டியல் தகவல் அமைப்புடன் இணைந்து, உலகின் உயிரினங்களின் விரிவான சரிபார்ப்புப் பட்டியலான வாழ்க்கை அட்டவணையைத் தொகுக்கிறது. சிற்றினங்கள் 2000 பிராங்க் பிசுபி மற்றும் இங்கிலாந்தில் உள்ள ரீடிங் பல்கலைக்கழகத்தின் ஊழியர்களால் 1997-ல் தொடங்கப்பட்டது. வாழ்க்கை அட்டவணை முதன்முதலில் 2001-ல் வெளியிடப்பட்டது. சிற்றினங்கள் 2000-ன் நிர்வாகிகள் மற்றும் உறுப்பினர் அமைப்புக்கள் உலகம் முழுவதும் அமைந்திருந்தாலும், இதன் செயலகம் நெதர்லாந்தின் லைடனில் உள்ள இயற்கை பல்லுயிர் மையத்தில் அமைந்துள்ளது.

மேற்கோள்கள்

வெளி இணைப்புகள் 

 சிற்றினங்கள் 2000 
 வாழ்க்கை அட்டவணை

உயிரியத் தரவுத்தளங்கள்
ஈய(II) பெர்குளோரேட்டு

ஈய(II) பெர்குளோரேட்டு (Lead(II) perchlorate)  Pb(ClO4)2·xH2O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். வாய்ப்பாட்டிலுள்ள x இன் மதிப்பு 0,1 அல்லது 3 என மாறுபடும். வெண்மை நிறத்தில் காணப்படும் இச் சேர்மம் அதிக அளவில் நீருறிஞ்சும் தன்மை கொண்டதாகவும் தண்ணீரில் நன்கு கரையக்கூடியதாகவும் உள்ளது.

தயாரிப்பு 
ஈய(II) ஆக்சைடு,  ஈயக் கார்பனேட்டு, அல்லது காரீய(II) நைட்ரேட்டு ஆகியவற்றுடன் பெர்குளோரிக் அமிலத்தைச் சேர்த்து வினைபுரியச் செய்தால் ஈய பெர்குளோரேட்டு முந்நீரேற்று உருவாகிறது. 

Pb(NO3)2 + HClO4 → Pb(ClO4)2 + HNO3
.
அதிகப்படியான பெர்குளோரிக் அமிலம் முதலில் கரைசலை 125 ° செல்சியசு வெப்பநிலைக்கு சூடாக்கி, பின்னர் 160 °செல்சியசு வெப்பநிலைக்கு  ஈரமான காற்றின் கீழ் சூடாக்கி, அமிலத்தை இருநீரேற்றாக மாற்றுவதன் மூலம் அதிகப்படியான பெர்குளோரிக் அமிலத்தை அகற்றலாம்.  ஈய பெர்குளோரேட்டு முந்நீரேற்றை நீரற்ற சூழலில் பாசுபரசு பெண்டாக்சைடுடன் சேர்த்து 120 பாகை செல்சியசு வெப்பநிலைக்கு சூடுபடுத்தி நீரற்ற Pb(ClO4)2 உப்பை தயாரிக்கலாம். முந்நீரேற்று 83 பாகை செல்சியசு வெப்பநிலையில் உருகும். நீரற்ற உப்பு 250 ° செல்சியசு வெப்பநிலையில்  ஈயம்(II) குளோரைடு மற்றும் ஈயம்(II) ஆக்சைடாக சிதைகிறது. முந்நீரேற்றை பகுதியளவு நீர் நீக்கம் செய்து ஒற்றைநீரேற்றை தயாரிக்க முடியும். இந்த ஒற்றை நீரேற்று 103 பாகை செல்சியசு வெப்பநிலையில் நீராற்பகுப்புக்கு உட்படுகிறது. 

மெத்தனாலில் உள்ள நீரற்ற ஈயம்(II) பெர்குளோரேட்டின் கரைசல் வெடிக்கும் தன்மை கொண்டது.

மேற்கோள்கள்

பெர்குளோரேட்டுகள்
ஈயம்(II) சேர்மங்கள்
பயங்கரவாத எதிர்ப்புப் படை

பயங்கரவாத எதிர்ப்புப் படை (Anti-Terrorism Squad (ATS), இந்தியாவின்  மகாராட்டிரம், குஜராத், கேரளா, உத்தரப் பிரதேசம், இராஜஸ்தான், பிகார், ஜார்கண்ட், மத்தியப் பிரதேசம் மற்றும் மேற்கு வங்காளம் போன்ற மாநிலங்களில் நக்சலைட்டு-மவோயிஸ்ட் கிளர்ச்சிகள், இசுலாமியத் தீவிரவாத தாக்குதல்கள் போன்ற  பயங்கரவாத நடவடிக்கைகளை தடுப்பதற்கும், எதிர்த்து நிற்பதற்கும்  காவல் துறையின் சிறப்பு பயிற்சி பெற்ற காவலர்களைக் கொண்டு நிறுவப்பட்ட படையாகும். மகாராட்டிரா மாநிலத்தில் மூத்த இந்தியக் காவல் பணி அதிகாரி தலைமையில் பயங்கரவாத எதிர்ப்புப் படை 19 டிசம்பர் 1990 முதல் இயங்குகிறது.

இப்படையின் அதிகாரிகளுக்கு லாஸ் ஏஞ்சலஸ் காவல் துறையின் சிறப்பு ஆயுதங்கள் மற்றும் தந்திரங்கள் குழுக்களால் பயிற்சி வழங்கப்படுகிறது. மகாராட்டிரா பயங்கரவாத எதிர்ப்புப் படை பல இடங்களில் 26 நவம்பர் 2008 மும்பை தாக்குதல்களை எதிர்கொண்டு செயலாற்றியது.

தமிழ்நாட்டில்
தமிழ்நாட்டில்  பயங்கரவாத எதிர்ப்புப் படை 21 நவம்பர் 2023 அன்று நிறுவ அரசாணை வெளியிடப்பட்டது.

பயங்கரவாத எதிர்ப்புப் படையின் குறிக்கோள்கள்
 மாநிலத்தின் எந்தப் பகுதியிலும் தேச விரோத சக்திகள் செயல்படுவதைப் பற்றிய தகவல்களைப் பெறுதல்.
  இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்பு போன்ற உளவு அமைப்புகளுடன்  தகவல்களை பரிமாறிக்கொள்ளுதல்.
 பிற மாநிலங்களின் பயங்கரவாத எதிர்ப்பு படைகளுடன் ஒருங்கிணைந்து செயல்படுதல்.
 மாஃபியாக்கள், குண்டர்கள் மற்றும் பிற ஒழுங்கமைக்கப்பட்ட குற்றக் குழுவினர்களின் நடவடிக்கைகளைக் கண்காணித்தல் மற்றும் அகற்றுதல்
 போலி ரூபாய் நோட்டுகள் மற்றும் போதைப் பொருள் கடத்தலைக் கண்டறிதல்

இதனையும் காண்க
 பயங்கரவாத எதிர்ப்புப் படை (தமிழ்நாடு)

மேற்கோள்கள்

வெளி இணைப்புகள்
 Maharashtra ATS
Uttar Pradesh ATS
கோவை மற்றும் மதுரையில் தீவிரவாத எதிர்ப்புப் படை அலுவலகம் திறப்பு

பயங்கரவாத எதிர்ப்புப் படைகள்
இராணுவம் அல்லாத பயங்கரவாத எதிர்ப்பு அமைப்புகள்
போசிசின் பிலோமீலஸ்

போசிசின் பிலோமீலஸ் (Philomelos of Phocis,     ) என்பவர் மூன்றாம் புனிதப் போரில் போசிசின் தளபதியாக இருந்தவர். இவர் ஓனோமார்கசின் சகோதரரும், தியோடிமசின் மகனும் ஆவார்.

வாழ்க்கை குறிப்பு 
போசிசின் ஆட்சியாளரான பிலோமீலஸ், எசுபார்த்தாவின் உதவியுடன், ஒரு கூலிப்படையை அமைத்து, லோக்ரியர்களை தோற்கடித்தார். பின்னர் இவர் தெல்பியை வென்று உள்ளூர் ஆரக்கிளை முழுமையாக தன் கட்டுப்படில் கொண்டுவந்தார். பின்னர் ஆரக்கிளின் உரிமையாளராக தான் விரும்பியதைச் செய்ய தனக்கு உரிமை உள்ளது என்று ஒப்புக்கொள்ளவேண்டும் என்று ஆரக்கிள்ளின் தலைமை பூசாரியை (பித்தியா) கட்டாயப்படுத்தினார். அதன்பிறகு, இவர் கோயிலின் பொக்கிசங்களையும், அப்பல்லோ கடவுளுக்கு செலுத்தபட்டிருந்த மதிப்புமிக்க காணிக்கை பொருட்கள் அனைத்தையும் எடுத்துக் கொண்டார். பின்னர் அதைக்கொண்டு 10,000 பேர் கொண்ட கூலிப்படைகளைக் கொண்ட கூடுதல் படைகளை உருவாக்கினார். எசுபார்த்தா, ஏதென்சு, கொரிந்து ஆகியவற்றின் ஆதரவுடனும், உதவியுடனும் பிலோமீலஸ் மீண்டும் லோக்ரியர்களையும், தெசலியர்களையும் வென்றார். ஆனால் இவர் கிமு 354 இல் போயோட்டியர்களால் தோற்கடிக்கப்பட்டார். பின்னர்  ஒரு குன்றிலிருந்து குதித்து இறந்தார்.

குறிப்புகள் 

பண்டைய கிரேக்க தளபதிகள்
கிமு 354 இறப்புகள்
முதன்மை உபநிடதங்கள்

முக்கிய உபநிடதங்கள் என்றும் அழைக்கப்படும் முதன்மை உபநிடதங்கள்  ( Principal Upanishads ) இந்து சமயத்தின் மிகவும் பழமையான மற்றும் பரவலாக ஆய்வு செய்யப்பட்ட உபநிடதங்கள் ஆகும். கிமு 800 முதல் பொது சகாப்தத்தின் தொடக்கம் வரை இயற்றப்பட்ட இந்த நூல்கள் வேத பாரம்பரியத்துடன் இணைக்கப்பட்டுள்ளன.

உள்ளடக்கம் 
கிமு 600 மற்றும் 300 க்கு இடையில் இயற்றப்பட்ட முதன்மை உபநிடதங்கள் வேதத்தின் இறுதிப் பகுதியாகும். பெரும்பாலான இந்து மத மரபுகளின்படி, பத்து உபநிடதங்கள் முதன்மை உபநிடதங்களாகக் கருதப்படுகின்றன. ஆனால் இப்போது சில அறிஞர்களின் பட்டியலில் சுவேதாசுவதர உபநிடதம், கௌசிதகி உபநிடதம் மற்றும் மைத்ராயனிய உபநிடதம் ஆகியவையும் உள்ளன. வேதாந்தத்தின் முக்கியப் பள்ளிகளின் நிறுவனர்களான ஆதி சங்கரரும் மத்வாச்சாரியாரும் இந்த பத்து முக்கிய உபநிடதங்களுக்கு விளக்கங்களை எழுதினர். இராமானுசர் முதன்மை உபநிடதங்களுக்கு தனிப்பட்ட விளக்கங்களை எழுதவில்லை என்றாலும், அவர் தனது ஸ்ரீ பாஷ்யத்தில் உபநிடதங்களிலிருந்து பல நூற்றுக்கணக்கான மேற்கோள்களை மேற்கோள் காட்டினார். இராமானுசர் பரம்பரையில், அவரைப் பின்பற்றுபவர்களில் ஒருவரான இரங்கராமானுசர், 1600களில் ஏறக்குறைய அனைத்து முதன்மை உபநிடதங்களுக்கும் விளக்கம் எழுதினார்.  

பத்து முக்கிய உபநிடதங்கள்:

 ஈசா வாஸ்ய உபநிடதம், யசுர் வேதம்
 கேன உபநிடதம் ), சாம வேதம்
 கடோபநிடதம், யசுர் வேதம்
 பிரசின உபநிடதம், அதர்வண வேதம்
 முண்டக உபநிடதம், அதர்வண வேதம்
 மாண்டூக்கிய உபநிடதம், அதர்வண வேதம்
 தைத்திரீய உபநிடதம், யசுர் வேதம்
 ஐதரேய உபநிடதம், இருக்கு வேதம்
 சாந்தோக்கிய உபநிடதம், சாமவேதம்
 பிரகதாரண்யக உபநிடதம், யசுர் வேதம்

பிரதான உபநிடதங்கள் அனைத்து இந்துக்களால் சுருதியாகவோ அல்லது இந்து மதத்தின் மிக முக்கியமான நூல்களாகவோ ஏற்றுக்கொள்ளப்படுகின்றன.  முதன்மையான உபநிடதங்கள் மூன்று வகைகளாகப் பிரிக்கப்பட்டுள்ளன: உரைநடை (தைத்திரீய உபநிடதம், ஐதரேய உபநிடதம், சாந்தோக்கிய உபநிடதம், பிரகதாரண்யக உபநிடதம்), வசனம் (ஈசா வாஸ்ய உபநிடதம், கடோபநிடதம், முண்டக உபநிடதம்) உரைநடை (பாரம்பரியல் சமசுகிருதம் ) (மாண்டூக்கிய உபநிடதம்).

மொழிபெயர்ப்பும் படைப்புகளும் 
உபநிடதங்களின் படைப்புகளின் பட்டியல் இங்கே:

சான்றுகள்

வெளி இணைப்புகள் 
 
 
 
 
 
 
 

சமசுகிருத நூல்கள்
பண்டைய நூல்கள்
உபநிடதங்கள்
ஹாவியர் பார்டெம்

ஹாவியர் ஏஞ்சல் என்சினாசு பார்டெம் (ஆங்கிலம்: Javier Ángel Encinas Bardem; ;; பிறப்பு: 1 மார்ச்சு 1969) ஒரு எசுப்பானிய நடிகர் ஆவார். பல்வேறு சூப்பர்ஹிட் ஹாலிவுட் திரைப்படங்களில் நடித்ததற்காகவும், சிறந்த துணை நடிகருக்கான அகாதமி விருதினை வென்றதிற்காகவும் அறியப்படுகிறார். கோயன் சகோதரர்களின் நோ கண்ட்ரி பார் ஓல்ட் மென் (2007), வுடி ஆலனின் விக்கி கிறிசுடினா பார்தலோனா (2008), சாம் மெண்டெசின் ஜேம்ஸ் பாண்ட் திரைப்படம் ஸ்கைஃபால் (2012), டெரன்சு மாலிக்கின் டு த வொன்டர் (2013), டேரன் அரோனாப்ஸ்கியின் மதர்! (2017), டெனிசு வில்லெனுவ்வின் டூன்: பாகம் ஒன்று (2021) ஆகிய திரைப்படங்களில் நடித்துள்ளார்

சனவரி 2018 இல், பார்டெம் கிரீன்பீஸ்சின் தூதுவரானார்.

மேற்கோள்கள்

வெளியிணைப்புகள் 

 
 

1969 பிறப்புகள்
வாழும் நபர்கள்
சிறந்த துணை நடிகருக்கான அகாதமி விருதை வென்றவர்கள்
சிறந்த துணை நடிகருக்கான பாப்தா விருதை வென்றவர்கள்
சாந்தனு தாக்கூர்

சாந்தனு தாக்கூர் (Shantanu Thakur)(பிறப்பு 1982) என்பவர் இந்திய அரசியல்வாதி ஆவார். இவர் 2019ஆம் ஆண்டு முதல் பாங்கான் மக்களவை உறுப்பினராக உள்ளார். தாக்கூர் 7 சூலை 2021 அன்று மோதியின் அமைச்சரவை மறுசீரமைப்பிற்குப் பிறகு துறைமுகங்கள், கப்பல் மற்றும் நீர்வழிகள் அமைச்சகத்தின் இணை அமைச்சராகப் பொறுப்பேற்றார்.

அரசியல் வாழ்க்கை 
2019 பொதுத் தேர்தலில், தாக்கூர் பாஜகவின் வேட்பாளராக, பாங்கான் நாடாளுமன்றத் தொகுதியில் போட்டியிட்டு வெற்றி பெற்றார். இத்தொகுதியில் வெற்றி பெற்ற முதல் பாஜக உறுப்பினர் இவராவார். இவர் வங்காள முன்னாள் அமைச்சர் மஞ்சுல் கிருஷ்ணா தாக்கூரின் மகன் ஆவார். இவர் அனைத்திந்திய மாத்துவ மகாசங்கத்தின் தலைவர் ஆவார்.

மாநில அமைச்சர் 
சூலை 7, 2021 அன்று நரேந்திர மோதியின் இரண்டாவது அமைச்சரவையின், அமைச்சரவை மாற்றத்தின் போது, இவருக்கு துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தின் இணை அமைச்சர் பொறுப்பு வழங்கப்பட்டது.

மேற்கோள்கள் 

1982 பிறப்புகள்
வாழும் நபர்கள்
17வது மக்களவை உறுப்பினர்கள்
இந்திய அரசியல்வாதிகள்
இந்திய அமைச்சர்கள்
மேற்கு வங்காள நபர்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
சாமான்ய உபநிடதங்கள்

சாமான்ய உபநிடதங்கள் ( Samanya Upanishads ) அல்லது சாமான்ய வேதாந்த உபநிடதங்கள் என்பது' இந்து மதத்தின் சிறிய உபநிடதங்கள் ஆகும். அவை பொதுவான இயல்புடையவை. பிற்காலத்தில் இயற்றப்பட்ட இவை மிகவும் பழமையானதாகவும் வேத பாரம்பரியத்துடன் இணைக்கப்பட்டதாகவும் கருதப்படும் பதின்மூன்று முதன்மை உபநிடதங்களிலிருந்து தனித்தனியாக வகைப்படுத்தப்பட்டுள்ளன. 

சாமான்ய உபநிடதம், யோகக் கலையுடன் தொடர்புடைய யோக உபநிடதங்கள், இந்து சமயத் துறவு மற்றும் துறவறம் தொடர்பான சந்நியாச உபநிடதங்கள், சைவ சமயத்துடன் தொடர்புடைய சைவ உபநிடதங்கள், வைணவத்துடன் தொடர்புடைய வைணவ உபநிடதங்கள் மற்றும் சக்தியுடன் தொடர்புடைய சாக்த உபநிடதங்கள் எனத் தொகுக்கப்பட்ட மற்ற சிறிய உபநிடதங்களுடன் முரண்படுகிறது.

சாமான்ய வேதாந்த உபநிடதங்கள் 21 முதல் 24 வரையிலான பட்டியல் வரை பலவகையாக வகைப்படுத்தப்பட்டுள்ளன. சில பழைய முதன்மை உபநிடதங்கள் சாமன்ய உபநிடதங்களாகச் சேர்க்கப்பட்டுள்ளதா என்பதன் அடிப்படையில் எண்ணிக்கையில் மாறுபாடு உள்ளது. சில மூன்று பழங்கால உபநிடதங்களை சாமான்ய உபநிடதங்களாக உள்ளடக்கி, பட்டியலை 24:14க்கு கொண்டு வருகின்றன. சுவேதாசுவதர உபநிடதம்; 24. மைத்ராயனிய உபநிடதம்; மற்றும் 25. கௌசிதகி உபநிடதம். இம்மூன்றும் சாமான்ய உபநிடதங்களாகச் சேர்ந்தால், முதன்மையான உபநிடதங்களின் பட்டியல் பத்தாக சுருங்குகிறது. இருப்பினும், பல அறிஞர்கள் முதன்மை உபநிடதங்கள் பதின்மூன்று என்று கருதுகின்றனர்.

பெயரிடல் 
சாமான்யம் என்ற சொல்லுக்கு "பொதுவான, உலகளாவிய" என்று பொருள்.

காலம் 
முதன்மையான உபநிடதங்கள் கிமு எட்டாம் மற்றும் முதல் நூற்றாண்டுகளுக்கு இடைப்பட்டவை. சிறிய உபநிடதங்களுக்கான மதிப்பீடுகள் வேறுபடுகின்றன. மகோனியின் கூற்றுப்படி, சிறிய உபநிடதங்கள் தோராயமாக கிமு 100 முதல் கிபி 1100 வரை தேதியிடப்பட்டுள்ளன.

21 சாமான்ய உபநிடதங்களின் பட்டியல்

பட்டியலில் வேறுபாடு 
சாமான்ய உபநிடதங்களின் பட்டியல் அறிஞர்களைப் பொறுத்து மாறுபடும். எடுத்துக்காட்டாக, பிரம்மயோகியின் 24 பட்டியலில் அன்னபூர்ணா உபநிடதம், மைத்ரி உபநிஷத் மற்றும் கௌஷிதகி உபநிஷத் ஆகியவை சாமான்ய உபநிடதங்களாக அடங்கும்.

இதனையும் பார்க்கவும் 

 இந்து நூல்கள்
 வேதங்கள்

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
இந்தியாவின் தற்போதைய எதிர்க்கட்சித் தலைவர்கள் பட்டியல்

இந்தியாவின் தற்போதைய எதிர்க்கட்சித் தலைவர்கள் பட்டியல் (List of current Indian opposition leaders) பட்டியல் என்பது இந்தியாவில் உத்தியோக பூர்வ எதிர்க்கட்சிகளில் மக்களவை எதிர்க்கட்சித் தலைவர், மாநிலங்களவை எதிர்க்கட்சித் தலைவர் மற்றும் இந்திய மாநிலங்கள் மற்றும் ஒன்றிய பிரதேசங்களின் சட்டப் பேரவைகள் மற்றும் சட்டமன்ற மேலவையின் தற்போதைய எதிர்க்கட்சித் தலைவர்கள் பட்டியல் ஆகும்.

இந்திய நாடாளுமன்றம் 
இந்திய நாடாளுமன்றத்தில் தற்போதைய எதிர்க்கட்சித் தலைவர்களின் பட்டியல் இது:

மக்களவை

மாநிலங்களவை

மாநிலங்கள் மற்றும் ஒன்றியப் பிரதேசங்களின் சட்டமன்றங்கள்

மாநில சட்டப் பேரவைகள் 
இது இந்திய மாநிலங்கள் மற்றும் ஒன்றியப் பிரதேசங்களின் சட்டமன்றங்களில் தற்போதைய எதிர்க்கட்சித் தலைவர்களின் பட்டியல்:

மாநில சட்ட மேலவைகள் 
இந்திய மாநிலங்களின் சட்டமன்ற மேலவையின் தற்போதைய எதிர்க்கட்சித் தலைவர்களின் பட்டியல் இது:

மேலும் பார்க்கவும் 

 தற்போதைய இந்திய ஆளுநர்களின் பட்டியல்
 தற்போதைய இந்திய முதல்வர்களின் பட்டியல்
 தற்போதைய இந்திய தலைமை நீதிபதிகளின் பட்டியல்
 மக்களவை எதிர்க்கட்சித் தலைவர்
 மாநிலங்களவை எதிர்க்கட்சித் தலைவர்
 உத்தியோகபூர்வ எதிர்க்கட்சி

மேற்கோள்கள் 

இந்திய அரசியல்
தோரு சகாபாத்

தோரு சகாபாத் (Doru Shahabad (also written as Dooru Shahabad or only Doru), வட இந்தியாவின் ஜம்மு காஷ்மீர் ஒன்றியப் பகுதியில் உள்ள அனந்தநாக் மாவட்டத்தில் உள்ள தோரு வருவாய் வட்டத்த்தின் தலைமையிட நகரம் மற்றும் நகராட்சி ஆகும். இது மாவடடத் தலைமையிடமான அனந்தநாக்கிற்கு 21.1  கிலோ மீட்ட்ர் தொலைவிலும்; மாநிலத் தலைநகரான காஷ்மீருக்கு தென்கிழக்கே 81.5 கிலோ மீட்டர் தொலைவிலும் உள்ளது. இது தேசிய நெடுஞ்சாலை எண் 44ல் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி தோரு ச்காபாத் நகரத்தின் மக்கள் தொகை 19,429 ஆகும். அதில் ஆண்கள் 53%  மற்றும் பெண்கள் 47% ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 23% ஆகவுள்ளனர். இதன் சராசரி  எழுத்தறிவு 70.61% ஆகவுள்ளது.

மேற்கோள்கள்

வெளி இணைப்புகள்
 Dooru tehsil, OpenStreetMap, retrieved 4 May 2022.
Senior Hurriyat Leader and Acting Chairman Jammu Kashmir Peoples League, Mukhtar Ahmad Waza today visited Dooru Shahabad, Kashmir Watch
Kashmiri Song (Brem Dith Wajnas Naway), YouTube video of song from Doru Shahabad

அனந்தநாக் மாவட்டம்

ஜம்மு காஷ்மீர் மாநிலத்திலுள்ள ஊர்களும் நகரங்களும்
ஜெப்ரி டாமர்

ஜெப்ரி லயோனல் டாமர் (ஆங்கிலம்: Jeffrey Lionel Dahmer; ; மே 21, 1960 – நவம்பர் 28, 1994), ஒரு ஐக்கிய அமெரிக்க கொலையாளி மற்றும் பாலியல் குற்றங்களை செய்தவர். 1978 முதல் 1991 வரை பதினேழு நபர்கள் மற்றும் சிறுவர்களை கொலை செய்து, உடல்களை வெட்டியுள்ளார். கொலைசெயதவர்களின் பிணங்களுடன் பாலுறவு கொண்டு, நரமாமிசம் உண்டுள்ளார்.

மனநோயாலியாக கண்டறியப்பட்டார். இருந்தாலும் அவரினை நீதிமன்றம் நிலையுடையவராக குறியிட்டு குற்றவாளியாக அறிவித்தது. பிப்ரவரி 17, 1992 பதினைந்து ஆயுள் தண்டனைகளை விதித்தது. பின்னர், 1978 ஒகையோவில் மேலும் ஒரு ஆயுள் தண்டனையினைப் பெற்றார்.

நவம்பர் 28, 1994 அன்று கிறிசுதோபர் சுகார்வரால் சிறையில் கொல்லப்பட்டார்.

குறிப்புகள்

மேற்கோள்கள்

மேலும் படிக்க

வெளியிணைப்புகள்

 Excerpts of Jeffrey Dahmer's confession 
 WI v. Dahmer (1992): A Court TV website detailing the first of Dahmer's 1992 murder trials
 Contemporary news article pertaining to the trial of Jeffrey Dahmer
 CNN interview with Lionel and Shari Dahmer
 Loneliness and Associated Violent Antisocial Behavior: Analysis of the Case Reports of Jeffrey Dahmer and Dennis Nilsen as published by the அமெரிக்க தேசிய மருத்துவ நூலகம்
 1993 
 

1960 பிறப்புகள்
1994 இறப்புகள்
கொல்லப்பட்ட அமெரிக்கர்கள்
ஷாலின் மரிய லாரன்ஸ்

ஷாலின் மரிய லாரன்ஸ் (Shalin Maria Lawrence, பிறப்பு :ஆகத்து 25,1983) ஓர் எழுத்தாளரும், பெண்ணியவாதியும், சமூக செயற்பாட்டாளரும் ஆவார். இவர் தலித்தியம், பெண்ணியம், சமூக சீர்திருத்தம், இலக்கியம் என பல தளங்களில் இயங்கி வருகிறார். தலித்துகளுக்கு எதிரான வன்முறை, சென்னையின் பூர்வகுடிகளுக்கு இழைக்கப்படும் அநீதிகள், திருநங்கைகள், பால் முதுமையினரின் சமூக முன்னேற்றம், கட்டாய இடப்பெயர்வுகள், பெண்களுகள் சந்திக்கும் அன்றாட சிக்கல்கள், மனிதக்கழிவுகளே மனிதர்களை அகற்றும் கொடுமைகளை எதிர்த்தல் உள்ளிட்ட பல தரப்பட்ட சிக்கல்கள்கள் குறித்து குரல் கொடுத்து போராடி வருகிறார்.  வடசென்னைக்காரி, சண்டைக்காரிகள் : ஆண்களைப் புண்படுத்தும் பக்கங்கள், ஜென்சி ஏன் குறைவாக பாடினார் ஆகிய நூல்களை எழுதியுள்ளார்.

எழுதிய நூல்கள் 
 வடசென்னைக்காரி
 ஜென்சி ஏன் குறைவாக பாடினார்
 சண்டைக்காரிகள் : ஆண்களைப் புண்படுத்தும் பக்கங்கள் - 2022

மேற்கோள்கள்

வெளி இணைப்புகள் 
 https://twitter.com/TheBluePen25
 https://www.instagram.com/shalinmarialawrence

தமிழ்ப் பெண் எழுத்தாளர்கள்
தமிழ்ப் பெண் சமூக சேவையாளர்கள்
பெண்ணியவாதிகள்
சி. வி. ஆனந்த போசு

சி. வி. ஆனந்த போசு (C. V. Ananda Bose) மேற்கு வங்காளத்தின் கவர்னர் மற்றும் இந்திய அரசியல்வாதி மற்றும் இந்திய நிர்வாக சேவையில் பணியாற்றிய முன்னாள் அரசு ஊழியர் ஆவார்.

ஆனந்த போசு தற்பொழுது மேற்கு வங்க ஆளுநராக நியமிக்கப்பட்டுள்ளார். இவர் அரசு ஊழியர், வீட்டு வசதி நிபுணர், எழுத்தாளர் மற்றும் பேச்சாளர், அரசாங்க செயலாளர் என பல பதவிகளை வகித்துள்ளார். இந்தியாவின் தலைமைச் செயலாளர் மற்றும் பல்கலைக்கழக துணைவேந்தராகவும் பணியாற்றியுள்ளார். இவர் ஐக்கிய நாடுகளின் ஆலோசனைக் குழு உறுப்பினராகவும், கேபிடடு அலையன்சின் தலைவராக உள்ளார். ஐக்கிய நாடுகளின் வாழ்விடம் ஆளும் குழுவின் உறுப்பினராகவும் இருந்துள்ளார்.

கல்வி 
போசு கேரள மாநிலம் கோட்டயத்தில் சனவரி 2, 1951ஆம் ஆண்டு பிறந்தார். இவர் பிலானி, சங்கணாச்சேரி உள்ளிட்ட இடங்களில் உள்ள கல்வி நிறுவனங்களில் உயர் கல்வி கற்றுள்ளார்.

நிர்வாகப் பணி 
1977-ல் இந்திய ஆட்சிப்பணி தேர்வில் தேர்வு செய்யப்பட்டு கேரள பிரிவினை சார்ந்தவர்.

மேற்கோள்கள்

1951 பிறப்புகள்
கோட்டயம் மாவட்ட நபர்கள்
வாழும் நபர்கள்
கேரளாவைச் சேர்ந்த பாரதிய ஜனதா கட்சி அரசியல்வாதிகள்
அரசு மருத்துவக் கல்லூரி, சங்காரெட்டி

அரசு மருத்துவக் கல்லூரி, சங்காரெட்டி (Government Medical College, Sangareddy) இந்தியாவின் தெலுங்கானா மாநிலம் , சங்காரெட்டி மாவட்டத்தில் அமைந்துள்ளது.

வரலாறு 
₹30 கோடி செலவில் கட்டப்பட்ட இம்மருத்துவக் கல்லூரி 2022 ஆம் ஆண்டில் கட்டி முடிக்கப்பட்டது. சங்காரெட்டி மருத்துவக் கல்லூரிக்கு  2022-2023 ஆம் ஆண்டு முதல் 150 இளங்கலை மாணவர்களுடன் வகுப்புகளைத் தொடங்க அனுமதி அளிக்கப்பட்டுள்ளது.

நவம்பர் 15, 2022 ஆம் ஆண்டு நவம்பர் மாதம் 15 அன்று கே. சந்திரசேகர் ராவ் 8 மருத்துவக் கல்லூரிகளின் ஒரு பகுதியாக இக்கல்லூரியை தொடங்கி வைத்தார். மகபூபாபாத்து, மஞ்செரியல், இயக்தியால், வனபர்த்தி, கொத்தகூடம், நாகர்கர்னூல் மற்றும் ராமகுண்டம் ஆகிய இடங்களில் அமைந்துள்ளவை இதர ஏழு மருத்துவக்கல்லூரிகளாகும்.

திற்ப்புவிழாவின்போது 26 பேராசிரியர்கள், 45 உதவிப் பேராசிரியர்கள், 15 இணைப் பேராசிரியர்கள், 50 மூத்த குடியிருப்பாளர்கள், 11 அறுவை சிகிச்சை நிபுணர்கள் மற்றும் 25 அலுவலக ஊழியர்கள் பணியில் சேர்ந்திருந்தனர். மருத்துவ மாணவர்களைப் பொறுத்த வரையில், முதல் சுற்று சேர்க்கையில் மாநில ஒதுக்கீட்டில் 97 மாணவர்களும், அகில இந்திய ஒதுக்கீட்டில் மூன்று மாணவர்களும் சேர்ந்துள்ளனர். எஞ்சியுள்ள 50 இடங்கள் இரண்டாவது சுற்று சேர்க்கையின்போது நிரப்பப்படும் என்று தெரிவிக்கப்பட்டுள்ளது.

மேற்கோள்கள் 

தெலங்காணா மருத்துவக் கல்லூரிகள்
மைக் லரோக்கா

மைக் லரோக்கா (Mike Larocca) என்பவர் ஒரு ஐக்கிய அமெரிக்க திரைப்படம் மற்றும் தொலைக்காட்சித் தொடர்  தயாரிப்பாளர் ஆவார். அத்துடன் ரூசோ சகோதரர்களின் அக்போ தயாரிப்புகள் நிருவனத்தின் தற்போதைய தலைவர் ஆவார்.

இவர் மனித குரங்குகளின் புரட்சி (2011), ஸ்பை (2015), தி கிரே மேன் (2022), எவரிதிங் எவரிவேர் ஆல் அட் ஒன்சு (2022) போன்ற பல திரைப்படங்களில் இணை தயாரிப்பாளராக இருந்துள்ளார்.

மேற்கோள்கள்

வெளி இணைப்புகள்
 

வாழும் நபர்கள்
அமெரிக்கத் திரைப்படத் தயாரிப்பாளர்கள்
தொலைக்காட்சி தயாரிப்பாளர்கள்
அண்ணாநகர், பெட்டமுகிளாலம் ஊராட்சி

அண்ணாநகர் என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டம், பெட்டமுகிளாலம் ஊராட்சியில் உள்ள ஒரு சிற்றூர் ஆகும்.

இவ்வூர் கிருஷ்ணகிரி  தருமபுரி மாவட்ட எல்லையில் அமைந்துள்ளது. இவ்வூரின் பழைய பெயர் தோழன்கிணறு(Tholankinaru) ஆகும் . இவ்வூரின் வேறு பெயர் பால்சுனை ஆகும்.கல்பதுக்கை

கல்பதுகை
 அண்ணாநகர் கிராமம் அருகே பெட்டமுகிளாலம் கிராமத்திலிருந்து  மாரண்டஅள்ளி செல்லும் சாலையில் மாவட்ட எல்லை பகுதியில் இரண்டு கல்பதுக்கைகள் அமைந்துள்ளது இக்கல்பதுகைகள் சுமார் 4000 ஆண்டுகளுக்கு முற்பட்ட பெருங்கற்கால கத்திடைகள் என கருதலாம்.

புவியியல் அமைவிடம்: 
ஆள்கூறுகள்: 12°21'12.9''N 77°56'53.0''E

அமைவிடம் 
இந்த ஊரானது தருமபுரி மாவட்டம் மாரண்டஅள்ளியிலிருந்து பெட்டமுகிளாலம் செல்லும் சாலையில் அமைந்துள்ளது. இவ்வூர் பெட்டமுகலாளத்திலிருந்து 6 கி.மீ தொலைவிலும் மாரண்டஅள்ளியிலிருந்து 10 கி.மீ தொலைவிலும் அய்யனார் கோட்டையிலிருந்து  7கி.மீ தூரத்திலும் அமைந்துள்ளது. இவ்வூர் கடல் மட்டத்திலிருந்து சுமார் 2800 மீட்டர் உயரத்தில் உள்ளது.

சுற்றுலா 
பெட்டமுகிளாலம் பகுதியிலிருந்து மாரண்டஅள்ளி செல்லும் சாலையில் அண்ணாநகர்  கிராமத்தில் அண்ணாநகர் காட்சி முணை உள்ளது. இது சிறந்த சுற்றுலா தளம் ஆகும். தோழன்கிணறு குட்டை போன்றவை இப்பகுதியின் பொழுது போக்கு இடங்களாகும்

குறிப்புகள் 

கிருஷ்ணகிரி மாவட்டத்திலுள்ள கிராமங்கள்
சாரா ஷாஹி

ஆஹூ ஜஹான்சவுஷாஹி (ஆங்கிலம்: Aahoo Jahansouzshahi; (; பிறப்பு ), பொதுவாக சாரா ஷாஹி (), ஐக்கிய அமெரிக்க நடிகை மற்றும் மாடல் ஆவார். பெர்சன் ஆப் இன்ட்ரெஸ்ட் (2012–2016) சூப்பர்நேச்சுரல் (2005), யங் ஜஸ்டிஸ் (2011)  ஆகிய தொலைக்காட்சித் தொடர்களில் நடித்துள்ளார்.

பிளாக் ஆடம் (2022) திரைப்படத்தில் முக்கிய கதாப்பாத்திரத்தில் நடித்துள்ளார்

மேற்கோள்கள்

வெளியிணைப்புகள்

 
 
 
 

1980 பிறப்புகள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்கத் திரைப்பட நடிகைகள்
அமெரிக்க தொலைக்காட்சி நடிகைகள்
அமெரிக்க குரல் நடிகைகள்
வாழும் நபர்கள்
இலாங்சியாங்கு அருவி

இலாங்சியாங்கு அருவி (Langshiang Falls) இந்திய மாநிலமான மேகாலயாவில் மேற்கு காசி மலை மாவட்டத்தில், நாங்சுடோயினிலிருந்து 24 கிலோமீட்டர் (15 மைல்) தொலைவில் உள்ள சங்ரியாங்கு கிராமத்திற்கு அருகில் அமைந்துள்ளது. மவ்போன் கிராமத்திலிருந்தும் இலாங்சியாங் அருவியைக் காணலாம்.

நீர்வீழ்ச்சியின் மொத்த உயரம் பொதுவாக 337 மீட்டர்கள் (1,106 அடி) என்று குறிப்பிடப்படுகிறது. இருப்பினும், இவ்வுயரம் உறுதிப்படுத்தப்பட வேண்டும். உயரம் சரியாக இருப்பதாகக் கருதினால், இது இந்தியாவின் 3 ஆவது உயரமான நீர்வீழ்ச்சியாகும்.

நாங்சுடோயினிலிருந்து 24-25 கிமீ தொலைவில் உள்ள இலாங்சியாங், சங்ரியாங்கு கிராமத்திலிருந்து சுமார் 30 நிமிட நடைப்பயணத்தில் உள்ளது. மைட்டி கின்சி நதி பிரிந்து ஆசியாவின் 2ஆவது பெரிய நதி தீவாக உருவான பிறகு இலாங்சாங்கு (லாங்சியாங்) பகுதியின் மேல்புறத்தில் சந்திக்கிறது. நதி ஒரு பள்ளத்தாக்கு வழியாக சென்று 'வேய் சிபி' என்று அழைக்கப்படும் ஒரு குளத்தை உருவாக்குகிறது. இக்குளம் மாபெரும் ஒரு பாறையால் சூழப்பட்டுள்ளது. நதி பின்னர் ஓர் ஆழமான பள்ளத்தாக்கிற்குத் திருப்பி, மேகாலயா மாநிலத்தின் மிக உயரமான மற்றும் பெரிய நீர்வீழ்ச்சிகளில் ஒன்றாக இலாங்சியாங்கு நீர்வீழ்ச்சியாக உருவாகிறது. இது சைத் உர்-நார்' என்றும் பிரபலமாக அறியப்படுகிறது. மாவ்போன் கிராமம் உள்ளிட்ட குக்கிராமங்களையும், அருகில் மற்றும் சுற்றியுள்ள பச்சை புல்வெளி மலைகளையும் உள்ளடக்கி சிறந்து பரந்த பார்வைக் காட்சிகளில் ஒன்றை வழங்குகிறது. இலாங்சோங்கில் வெய் சிபைக்கு அருகில் 'சையத் சோங்கு' அருவி  மற்றும் 'வெய் சிபை' அருவி எனப்படும் இரண்டு அருவிகள் உள்ளன. நதி கீழ்நோக்கிப் பாய்வதால் ஆழமான பள்ளத்தாக்கு வழியாகச் செல்கிறது.  வளர்ச்சி மற்றும் சுற்றுலாவை மேம்படுத்துதல் போன்ற இரண்டாம் நிலை நன்மைகளை கணிசமாக மேம்படுத்தும் புதிய திட்டங்கள் தீட்டப்பட்டு வருகின்றன.

மேலும் காண்க 
இந்திய அருவிகளின் பட்டியல்

மேற்கோள்கள் 

மேகாலயாவில் உள்ள அருவிகள்
மைசூர் - தூத்துக்குடி விரைவு வண்டி

மைசூர்-தூத்துக்குடி விரைவுவண்டி (Mysore–Tuticorin Express) என்பது மைசூர் மற்றும் தூத்துக்குடி நகரங்களுக்கு இடையே தென்மேற்கு தொடருந்து மண்டலத்தின் மூலம் இயக்கப்படும் தினசரி விரைவுவண்டியாகும்.

அறிமுகம் 
இந்தத் தொடருந்து கர்நாடகா அரண்மனை நகரமான மைசூருவை தமிழ்நாடு முத்து நகரத்துடன் இணைக்கிறது. ஆரம்பத்தில் மதுரை இருந்து பெங்களூரு வரை இயக்கப்பட்ட இந்த ரயில், தூத்துக்குடி வரை நீட்டிக்கப்பட்டது, பின்னர் அது பெங்களூரிலிருந்து மைசூரு வரை நீட்டிக்கப்பட்டது. பின்னர் அந்த ரயில் தெற்கு ரயில்வேக்கு சொந்தமானது, எனவே 16731/16732 என எண்ணப்பட்டுள்ளது. இப்போது அது 16235/16236 என மறுபெயரிடப்பட்டுள்ளது, எனவே இப்போது அது தென்மேற்கு ரயில்வேயால் இயக்கப்படுகிறது. தென்மேற்கு இரயில்வேயில் மைசூர் கோட்டத்தின் மிகவும் பழமையான ரயில்களில் இதுவும் ஒன்றாகும். இந்த ரயிலை ஈரோடு வழித்தடத்திற்குப் பதிலாக கரூர்-நாமக்கல்-சேலம் வழியாக திருப்பி விடுமாறு தென் தமிழக மாவட்டங்களைச் சேர்ந்த பயணிகள் ரயில்வே துறைக்கு கோரிக்கை விடுத்துள்ளனர்.

பயணம்
வண்டி எண் 16235/தூத்துக்குடி→மைசூர் விரைவு வண்டி 052கிலோமீட்டர் என்ற வேகத்தில்  776 கிலோமீட்டரை  1 நாள் இரவு கடந்து 17மணி 05நிமிடங்களில் கடக்கிறது. மறுமார்கத்தில் 16236/மைசூர்–தூத்துக்குடி விரைவு வண்டி அதேபோல் 52கி.மீ என்ற வேகத்தில் 776கிலோமீட்டரை  1 நாள் இரவு கடந்து 17மணி 15நிமிடங்களில் கடக்கிறது. இதன் குறைந்தபட்ச வேகம் 52கி.மீ ஆகும். அதிகபட்ச வேகம் 110கி.மீ ஆகும்

கால அட்டவனை
 16231 – தூத்துக்குடியில் இருந்து தினசரி மாலை 17 மணி 15 நிமிடங்களுக்கு புறப்பட்டு மறுநாள் காலை மைசூர் சந்திப்பிற்கு காலை 10 மணி 20 நிமிடங்களுக்கு சென்றடைகிறது.

 16232 – மைசூர் சந்திப்பில் இருந்து தினசரி மாலை 18 மணி 20 நிமிடங்களுக்கு புறப்பட்டு மறுநாள் காலை 10 மணி 55 நிமிடங்களுக்கு தூத்துக்குடியை சென்றடைகிறது.

பெட்டி அமைவு

சுழலிருப்பு

மேலும் காண்க
 கன்னியாகுமரி அதிவேக விரைவுத் தொடருந்து 
 நெல்லை அதிவேக விரைவு வண்டி 
 பொதிகை அதிவிரைவு வண்டி 
 சேது அதிவேக விரைவுத் தொடருந்து 
 பாண்டியன் அதிவேக விரைவு வண்டி 

இந்திய விரைவுவண்டிகள்
தென்னக இரயில்வே தொடர்வண்டிகள்
திவ்யா துரைசாமி

திவ்யா துரைசாமி (Dhivya Duraisamy, பிறப்பு:22 சூன் 1990) தமிழ்த் திரையுலகில் பணிபுரியும் இந்திய நடிகையாவார். இவர் 2019-இல் வெளிவந்த  இசுபேட் ராசாவும் இதய ராணியும் என்ற தமிழ்த் திரைப்படத்தில் ஒரு நடிகையாக அறிமுகமானார்.

ஆரம்பகால வாழ்க்கை 
திவ்யா துரைசாமி தமிழ்நாட்டின் பெரம்பலூர் மாவட்டத்தில் 1990 சூன் 22 அன்று பிறந்தார் . இவரது பெற்றோர் துரைசாமி மற்றும் சிந்தாமணி என்பவர்களாவர்.

திரைப்படவியல் 
திவ்யா 2019-இல் வெளிவந்த இசுபேட் ராசாவும் இதய ராணியும் என்ற தமிழ்த் திரைப்படத்தில் ஒரு நடிகையாக அறிமுகமானார்.

தொலைக்காட்சி

மேற்கோள்கள்

வெளி இணைப்புகள் 
 
 

1990 பிறப்புகள்
வாழும் நபர்கள்
தமிழ்த் திரைப்பட நடிகைகள்
சம்பல்புரி புடவை

சம்பல்புரி புடவை (Sambalpuri sari) என்பது கையால் நெய்யப்படும் ஒரு பாரம்பரிய புடவை வகையாகும் (உள்ளூரில் "சம்பால்புரி பந்தா" சாதி அல்லது சேலை என்று அழைக்கப்படுகிறது). இதில் நெசவு செய்வதற்கு முன் வார்ப் மற்றும் நெசவு ஆகியவை அச்சு -சாயமாக இருக்கும். இது இந்தியாவின் ஒடிசாவின்  சம்பல்பூர், பலாங்கிர், பர்கர், பௌது மற்றும் சுபர்ணபூர் மாவட்டங்களில் உற்பத்தி செய்யப்படுகிறது. புடவை என்பது இந்தியத் துணைக்கண்டத்தில் உள்ள பெண்களின்  பாரம்பரிய ஆடையாகும். பொதுவாக சேலை 5 1/2 மீட்டர் நீளமுடையதாக இருக்கும்.

சம்பல்புரி புடவைகள் சங்கு, சக்கரம், மலர் போன்ற பாரம்பரிய உருவங்களைச் சேர்ப்பதற்காக அறியப்படுகின்றன. இவை அனைத்தும் பூர்வீக ஒடிய நிறத்துடன் ஆழமான அடையாளங்களைக் கொண்டுள்ளன,. சிவப்பு கருப்பு மற்றும் வெள்ளை நிறங்கள் கடவுள் காலியாவுடன் (ஜெகன்னாதர்) முக நிறத்துடன் இணைந்து உண்மையான ஒடியா கலாச்சாரத்தை பிரதிநிதித்துவப்படுத்துகின்றன. ஆனால் இந்த புடவைகளின் உச்சம் 'பந்தகலா'வின் பாரம்பரிய கைவினைத்திறன் ஆகும், சாயமிடும் நுட்பங்கள் அவர்களின் சிக்கலான நெசவுகளில் பிரதிபலிக்கிறது. இது சம்பல்புரி "இக்கட்" என்றும் அழைக்கப்படுகிறது. இந்த நுட்பத்தில், நூல்கள் முதலில் சாயமிடப்பட்டு பின்னர் ஒரு துணியில் நெய்யப்படுகின்றன. முழுப் புடவையும் தயாரிக்க பல வாரங்கள் ஆகும். மறைந்த பிரதமர் இந்திரா காந்தி அவர்கள் அணியத் தொடங்கியபோது இந்த புடவைகள் முதலில் மாநிலத்திற்கு வெளியே பிரபலமடைந்தன. 1980கள் மற்றும் 1990களில் அவை இந்தியா முழுவதும் பிரபலமடைந்தன. இந்தக் கலையைப் பயிற்சி செய்யும் நெசவாளர்களுக்குப் பாதுகாப்பை வழங்குவதற்காக, ஒடிசாவில் உள்ள சம்பல்பூர் மற்றும் பெர்காம்பூர் (பெர்காம்பூர் பட்டா) ஆகிய இடங்களில் தயாரிக்கப்பட்ட கைத்தறி பட்டுப் புடவைகள் இந்திய அரசின் புவியியல் குறியீடுகள் (பதிவேட்டில் சேர்க்கப்பட்டுள்ளன.

சம்பல்புரி புடவை, கைத்தறியில் நெய்யப்பட்ட துணியால் தயாரிக்கப்பட்டு, இந்தியா முழுவதும் பிரபலமானது. சம்பல்புரி புடவை வகைகளில் சோனேபுரி, பசபாலி, பொம்காய், பர்பாலி, பாப்தா புடவைகளுக்கு அதிக தேவை உள்ளது. அவைகளில் பெரும்பாலும் அதன் பூர்வீக இடங்களின் பெயரால் அழைக்கப்பட்டன.  மேலும் பிரபலமாக பாட்டா என்று அழைக்கப்படுகிறது. மதுரா விஜயம், ராசலீலா மற்றும் அயோத்தி விஜயம் ஆகியவற்றைச் சித்தரிக்கும் தசார் புடவைகளில் உள்ள ஓவியங்கள் 'ரகுராஜ்பூர் பட்டா ஓவியங்கள்' மூலம் அவற்றின் தோற்றத்திற்கு கடன்பட்டுள்ளன.

தொழில் 
சோனேபூர் மாவட்டத் தலைமையகத்திலிருந்து சுமார் 16 கிமீ தொலைவில் உள்ள சாகர்பாலி என்ற கிராமத்தில் 500 நெசவாளர் குடும்பங்கள் வசிக்கின்றனர். இது சம்பல்புரி புடவையின் கோட்டையான சோனேபூரில் உள்ள மிகப்பெரிய நெசவு கிராமங்களில் ஒன்றாகும். பர்பாலி, தர்பா, பிஜேபூர், பட்நாகர் மற்றும் பர்கர் ஆகியவையும் கைத்தறி நெசவாளர்களைக் கொண்ட மற்ற பகுதிகளாகும்.

மேலும் படிக்க 
 The Orissan art of weaving, by Kesabachandra Mehera, Publisher: Keshab Chandra Meher, 1995.
 Indian ikat textiles, V & A Museum Indian Art Series. by Rosemary Crill, Victoria and Albert Museum. V & A Publications, 1998. .

சான்றுகள்

வெளி இணைப்புகள் 

புடவைகள்
இந்திய உடைகள்
சுபர்ணபூர் மாவட்டம்
பர்கஃட் மாவட்டம்
ஒரியப் பண்பாடு
இந்திய புவிசார் குறியீடுகள்
சாங்லா மாவட்டம்

சாங்லா மாவட்டம் (Shangla District), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தில் உள்ளது. இதன் நிர்வாகத் தலைமையிடம் அல்புரி நகரம் ஆகும். 1,586 சதுர கிலோ மீட்டர் பரப்பளவு கொண்ட இம்மாவட்டம் 5 தாலுகாக்களும்; 28 ஒன்றியக் குழுக்களும் கொண்டது. 1969 வரை சாங்லா மாவட்டப் பகுதிகள் சுவாத் இராச்சியத்தின் கீழ் இருந்தது.

அமைவிடம்
சாங்லா மாவட்டத்தின் வடக்கில் கோஹிஸ்தான் மாவட்டம், கிழக்கில் பட்டாகிராம் மாவட்டம் மற்றும் தோர்கர் மாவட்டங்களும், மேற்கில் சுவாத் மாவட்டம் மற்றும் தெற்கில் புனேர் மாவட்டம் எல்லைகளாக உள்ளது.

புவியியல் 
இமயமலையில் மலைக்காடுகளால் சூழ்ந்த சாங்கலா மாவட்டத்தில் தேவதாரு, பைன் போன்ற மரங்கள் அதிகம் வளர்கிறது. இது கடல் மட்டத்திலிருந்து 2000 முதல் 3000 மீட்டர் வரை உயரத்தில் உள்ளது. இம்மாவட்டத்தின் வடக்கில் குஷ் கன்சால் எனுமிடத்தில் மிக உயரமான சிகரம்  3440 மீட்டர் உயரத்தில் உள்ளது.

மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி சாங்லா மாவட்ட மக்கள் தொகை  7,59,609 ஆகும். அதில் ஆண்கள் 3,86,082 மற்றும் பெண்கள் 3,73,508 ஆக உள்ளது. இம்மாவட்ட மக்களில் 98% விழுக்காட்டினர் கிராமப்புறங்களில் வாழ்கின்றனர். எழுத்தறிவு 33.13% ஆக உள்ளது. பஷ்தூ மொழி 96.97% விழுக்காட்டினர் பேசுகின்றனர்.

தேசிய மற்றும் மாநில சட்டசபை தொகுதிகள்
இம்மாவட்டத்திலிருந்து தேசிய சட்டமன்றத்திற்கு ஒரு தொகுதியும், கைபர் பக்துன்வா மாகாண சட்டமன்றததிற்கு 2 தொகுதிகளையும் கொண்டுள்ளது.

மேற்கோள்கள்

உசாத்துணை  

பாக்கித்தானின் மாவட்டங்கள்

கைபர் பக்துன்வா மாகாணத்தின் மாவட்டங்கள்
மாலகண்ட் மாவட்டம்

மாலகண்ட் மாவட்டம் (Malakand District), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும்.  இதன் நிர்வாகத் தலைமையிடம் பேட்கேலா நகரம் ஆகும். மலைகள் சூழ்ந்த இம்மாவட்டத்தில் சுவாத் ஆறு பாய்கிறது.

மாவட்ட நிர்வாகம்
இம்மாவட்டம் தர்கை மற்றும் பேட்கேலா எனும் 2 தாலுகாக்களைக் கொண்டது.

நாடாளுமன்றத் தொகுதிகள்
இம்மாவட்டம் பாகிஸ்தான் நாடாளுமன்றத்திற்கு ஒரு உறுப்பினரை தேர்வு செய்கிறது.

மாகாணச் சட்டமன்றத் தொகுதிகள்
இம்மாவட்ட்ம் மாகாணச் சட்டமன்றத்திற்கு இரண்டு உறுப்பினர்களை தேர்வு செய்கிறது.

மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி மாலகண்ட் மாவட்ட மக்கள் தொகை  7,17,806 ஆகும். அதில் ஆண்கள் 3,60,440  மற்றும் பெண்கள்  3,57,333 ஆக உள்ளனர். இம்மாவட்ட மக்களில் 90.57% விழுக்காட்டினர் கிராமப்புறங்களில் வாழ்கின்றனர். எழுத்தறிவு  61.83% ஆக உள்ளது. பஷ்தூ மொழி 98.38% விழுக்காட்டினர் பேசுகின்றனர். சிறுபான்மை சமயத்தவர்கள் 471 பேர் உள்ளனர்.

மேற்கோளகள்

வெளி இணைப்புகள்
Khyber.org website: Malakand 

பாக்கித்தானின் மாவட்டங்கள்
கைபர் பக்துன்வா மாகாணத்தின் மாவட்டங்கள்
புனேர் மாவட்டம்

புனேர் மாவட்டம் (Buner District), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் தக்கர் நகரம் ஆகும். இம்மாவட்டம் 6 தாலுகாக்களைக் கொண்டது. இம்மாவட்டத்தில் பௌத்த தொல்லியல் களமான ராணிகட் உள்ளது.  புனேர் மாவட்டப் பகுதிகள் சுவாத் இராச்சியத்தின் கீழ் இரந்தது.

மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி புனேர் மாவட்ட மக்கள் தொகை  8,95,460 ஆகும். அதில் ஆண்கள் 445,872   மற்றும் பெண்கள் 449,555  ஆக உள்ளனர்.
இம்மாவட்ட மக்களில் 100%  கிராமப்புறங்களில் வாழ்கின்றனர். எழுத்தறிவு 46.84%  ஆக உள்ளது. பஷ்தூ மொழியை 97.56%  மக்கள் பேசுகின்றனர். சிறுபான்மை சமயத்தவர்கள் 1,402 பேர் உள்ளனர்.

மாவட்ட நிர்வாகம்
புனேர் மாவட்டம் 6 தாலுகாக்களாக பிரிக்கப்பட்டுள்ளது. அவைகள்:
 தக்கர் தாலுகா
 காக்ரா தாலுகா
 குது கேல்  தாலுகா
 மன்டனர் தாலுகா
சாகர்சாய் தாலுகா 
 கடேசாய்/சலார்சாய் தாலுகா

நாடாளுமன்ற & சட்டமன்றத் தொகுதிகள்
இம்மாவட்டம் ஒரு பாகிஸ்தான் நாடாளுமன்றத் தொகுதி கொண்டுள்ளது.கைபர் பக்துன்வா மாகாணச் சட்டமன்றத்திற்கு 3 தொகுதிகளைக் கொண்டுள்ளது.

இதனையும் காண்க
 ராணிகட், பாகிஸ்தான்
 தக்த்-இ-பாகி
 மார்தான்

மேற்கோள்கள்

பாக்கித்தானின் மாவட்டங்கள்
கைபர் பக்துன்வா மாகாணத்தின் மாவட்டங்கள்
அன்சைலைட்டு

அன்சைலைட்டு (Ancylite) என்பது Sr(Ce,La)(CO3)2(OH)·H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சீரியம், இலந்தனம் மற்றும் சிறிய அளவில் மற்ற அருமண் தனிமங்கள் இதில் கலந்துள்ளன. நீரிய இசுட்ரோன்சியம் கர்பனேட்டு கனிமங்கள் கலந்துள்ள ஒரு குழுவாக இக்கனிமம் அறியப்படுகிறது.
பன்னாட்டு கனிமவியல் சங்கம் அன்சைலைட்டு  கனிமத்தை Anc என்ற குறியீட்டால் அடையாளப்படுத்துகிறது.

மேற்கு கிரீன்லாந்தில் உள்ள நர்சர்சுக் அனற் பாறைகளில் 1899 ஆம் ஆண்டில் அன்சைலைட்டு முதன்முதலில் கண்டறியப்பட்டது. பண்டைய கிரேக்க மொழியில் வளைவான அல்லது சிதைந்த படிக வடிவத்தைக் குறிக்கும் வகையில் பெயரிடப்பட்டது.

மேற்கோள்கள் 

கார்பனேட்டு கனிமங்கள்
இசுட்ரோன்சியம் கனிமங்கள்
இலந்தனைடு கனிமங்கள்
நேர்ச்சாய்சதுரக் கனிமங்கள்
கல்விப் பருவம்

ஒரு கல்விப் பருவம் (Academic term) அல்லது பருவம்) என்பது ஒரு கல்வியாண்டின் ஒரு பகுதி, கல்வி நிறுவனம் வகுப்புகளை நடத்தும் நேரம் ஆகியவற்றைக் குறிப்பதாகும். பள்ளிக் கால அட்டவணை பரவலாக வேறுபடுகின்றன.

பெரும்பாலான நாடுகளில், கல்வி ஆண்டு கோடைகாலப் பிற்பகுதியில் அல்லது இலையுதிர்காலத்தின் தொடக்கத்தில் தொடங்கி அடுத்த வசந்த காலத்தில் அல்லது கோடையில் முடிவடைகிறது. வடக்கு அரைக்கோள நாடுகளில், கல்வி ஆண்டு ஆகஸ்ட், செப்டம்பர் அல்லது அக்டோபர் முதல் மே,சூன் அல்லது சூலை வரை நீடிக்கும். தெற்கு அரைக்கோள நாடுகளில், கல்வி ஆண்டு பிப்ரவரி அல்லது மார்ச் முதல் நவம்பர் அல்லது டிசம்பர் வரை நீடிக்கும் நாட்காட்டி ஆண்டுடன் சீரமைக்கப்படுகிறது.

ஒத்த சொற்கள் 
செமஸ்டர், டிரைமஸ்டர் மற்றும் காலாண்டு ஆகிய அனைத்தும் ஒரு கல்விக் காலத்திற்கான ஒத்த சொற்களாகும் (கடைசி இரண்டும் அமெரிக்க ஆங்கிலத்தில் மட்டுமே உள்ளது), இது கீழே விவரிக்கப்பட்டுள்ளபடி குறிப்பிட்ட காலங்களின் விதிமுறைகளைக் குறிக்கிறது:

 செமஸ்டர் (  ) செருமனில், இது ஆறு மாத கால பல்கலைக்கழக அமர்வைக் குறிப்பிட்டது, 19 ஆம் நூற்றாண்டின் தொடக்கத்தில் அமெரிக்கப் பயன்பாட்டில் பொதுவாக 15 முதல் 18 வாரங்கள் கொண்ட அரையாண்டுக் காலமாக ஏற்றுக்கொள்ளப்பட்டது.
 டிரைமெஸ்டர் ( ) அமெரிக்கா மற்றும் கனடாவில் சில பல்கலைக்கழகங்களில் ஒரு கல்வியாண்டு மூன்றாகப் பிரிக்கப்பட்டுள்ளதில் ஒரு பருவத்தைக் குறிப்பிடுவதற்குப்  பயன்படுத்தப்படுகிறது.
 காலாண்டு ( ) சில பல்கலைக்கழகங்களில் ஒரு கல்வியாண்டு, நான்காகப் பிரிக்கப்பட்டதில் ஒரு பருவத்தைக் குறிக்க அமெரிக்க ஆங்கிலத்தில் பயன்படுத்தப்படுகிறது.

இந்தியா 
தொடக்க மற்றும் மேல்நிலைப் பள்ளிகளில், கல்வியாண்டில் சில பருவங்கள் ஏப்ரல் முதல் மார்ச் வரையிலும் மற்றவை சூன் முதல் மே வரையிலும் இருக்கும். கோடை விடுமுறைகள் மே மாத தொடக்கத்தில் தொடங்கி சூன் நடுப்பகுதி அல்லது இறுதி வரை நீடிக்கும். ஆண்டின் தொடக்கத்தில் 1-2 வாரங்கள் குளிர்கால விடுமுறையும் விடப்படுவதுண்டு. இருப்பினும், மேற்கு வங்காளம் மற்றும் கர்நாடகா போன்ற கிழக்கு மற்றும் தென் மாநிலங்களில் இரண்டு விடுமுறைக் காலங்கள் இருக்கும், ஒன்று அக்டோபர் மாதத்தில் தசரா அல்லது தீபாவளிக்கு 7 முதல் 15 நாட்கள் வரையிலும், கிறிஸ்துமஸ் மற்றும் புத்தாண்டுக்கு டிசம்பரின் பிற்பகுதி முதல் சனவரி தொடக்க வரையிலும் 7 நாட்கள் முதல் 15 நாட்கள் வரை இருக்கும். முழுக் கல்வி ஆண்டும் சுமார் 30 வாரங்கள் வரை இருக்கும்.

பல்கலைக்கழக மானியக் குழுவின் வழிகாட்டுதலின்படி இந்தியாவில் உள்ள பெரும்பாலான பல்கலைக்கழகங்களில் பருவ முறை செயல்படுத்தப்படுகிறது. பல்கலைக்கழகங்களில் சூலை முதல் மே வரை ஒரு கல்வியாண்டாக உள்ளது. பொதுவாக மே இறுதியில் இருந்து சூலை தொடக்கம் வரை கோடைகால விடுமுறை இருக்கும். சில பல்கலைக்கழகங்களில் இலையுதிர் கால அல்லது தீபாவளி விடுமுறை அக்டோபர் அல்லது நவம்பரில் விடுமுறை விடப்படுகிறது. இது பொதுவாக நவம்பரில் இரண்டாம் பருவத் தேர்வுக்கு முன்னரோ அல்லது இரண்டாவது பருவத் தேர்வின் மத்தியிலோ இருக்கும்.

அனைத்து மாணவர்களும் முந்தைய ஆண்டிற்கான இறுதித் தேர்வுகள் முடிந்த பிறகு, 1 முதல் 3 வார தேர்வு விடுமுறைக்குப் பின்னர் புதிய கல்வியாண்டுக்கு மாறுகிறார்கள்.

மேலும் பார்க்கவும் 

 நிதி ஆண்டு
 பள்ளி விடுமுறை

சான்றுகள் 

பள்ளிக் கலைச்சொல்லியல்
நாட்காட்டிகள்
கல்வித்துறை
கேதம்பாடி ராமையா கௌவுடா

கேதம்பாடி ராமையா கௌடா  (Kedambadi Ramaiah Gowda) ஓர் இந்திய சுதந்திரப் போராட்ட வீரர் மற்றும் புரட்சியாளர் ஆவார். ,  சுல்லியாவிலிருந்து விவசாயிகளை ஒன்றிணைத்து 1837 ஆம் ஆண்டில்  அமர சுல்லியா கிளர்ச்சிக்கு தலைமை தாங்கினார். கிழக்கிந்திய கம்பெனிக்கு எதிரான முதல் சுதந்திர இயக்கம் என்று அறியப்படும் இந்நிகழ்வில் பிரித்தானிய கொடியை இறக்கிவிட்டு ராமையா இந்தியக் கொடியை ஏற்றினார்.

ஆரம்ப கால வாழ்க்கை 
கேதம்பாடி ராமையா கௌடா அரே பாசே சமூகத்தைச் சேர்ந்தவராவார். கூர்க் இராச்சியத்தின் இரண்டாம் லிங்க ராசேந்திரனுடன் இவர் நெருங்கிய தொடர்பு கொண்டிருந்தார். இரண்டாம் லிங்க ராசேந்திரனுக்குப் பிறகு, அவரது மகன் சிக்க வீரராசேந்திராவும் கேதம்பாடி ராமையா கௌடாவுடன் நல்லுறவு கொண்டிருந்தார்.

சுதந்திரப் போராட்டத்தில் 
கெடம்பாடி ராமையா கௌடா, பிரித்தானியர்  விதித்த வரி, புகையிலை மற்றும் உப்பு வரிகள் செலுத்துவதை எதிர்த்தார். கிளர்ச்சியைத் தொடங்குவதற்காக  1837 ஆம் ஆண்டு மார்ச்சு மாதம் 30 ஆம் தேதியன்று  சுல்லியா தாலுகாவில் உள்ள உபரட்கா மித்தூரில் இருந்து புறப்பட்டார்.. பல ஆட்சியாளர்களை பிரித்தானிய அரசுக்கு  எதிரான தனது கிளர்ச்சியில் சேர்க்க முயற்சித்தார்.  ராமையாவின் இராணுவம் (முதன்மையாக தட்சிண கன்னடா மாவட்ட விவசாயிகள்) பிரித்தானிய இராணுவத்தை தோற்கடிப்பதில் வெற்றி பெற்றது. 1837 ஆம் ஆண்டு ஏப்ரல் 5 ஆம் தேதி பௌடகுடாவில் குடகு ஆலேரி வம்சத்தின் கொடியை ஏற்றுவதற்கு முன்பு அவர்கள் ஒன்றியக் கொடியை இறக்கினர். கொடியை ஏற்றிய பதின்மூன்று நாட்களுக்குப் பிறகு அமர சுல்லியாவின் கிளர்ச்சி பிரித்தானிய  இராணுவத்தால் நசுக்கப்பட்டது. விவசாயப் போராளிகளால் மங்களூரைக் காப்பாற்ற முடியவில்லை .  . பிக்குரு நாயக்கர் கட்டேயில் பல தலைவர்கள் பொது இடத்தில் தூக்கிலிடப்பட்டனர்.. உடல்கள் உறவினர்களிடம் ஒப்படைக்கப்படவில்லை.. உடல்கள் கழுகுகளுக்கு இரையாக்கப்பட்டன.  , 5 ஏப்ரல் 1837  ஆம் ஆண்டு ஏப்ரல் மாதம் 5 ஆம் தேதியன்று கேதம்பாடி ராமையா கௌடா, அவரது மகன் சனையா கௌவுடா மற்றும் சில சுதந்திரப் போராளிகள் பிரித்தானிய அரசாங்கத்தால்  சிங்கப்பூர் மற்றும் பர்மா போன்ற பிற நாடுகளுக்கு நாடு கடத்தப்பட்டனர்.

மரபு 
சுதந்திரப் போராட்டத்தில் இவர் ஆற்றிய பங்கிற்கு அஞ்சலி செலுத்தும் வகையில், மங்களூரில் உள்ள பௌடகுடாவில் கேதம்பாடி ராமையா கௌடாவின் 22 அடி உயர வெண்கலச் சிலை வைக்கப்பட்டுள்ளது.

மேற்கோள்கள் 

தட்சிண கன்னட மாவட்ட நபர்கள்
கில்ஜித் மாவட்டம்

கில்ஜித் மாவட்டம் (Gilgit District), இந்தியாவின் காஷ்மீரின் வடக்குப் பகுதிகளை பாகிஸ்தான் ஆக்கிரமிப்பு செய்த ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் கில்ஜித் நகரம். காரகோரம்மலைத்தொடர்களால் சூழ்ந்த இம்மாவட்டத்தில் உலகின் ஒன்பதாவது உயரமான திஸ்தகில் சார் சிகரம் 7,885 மீட்டர் உயரத்தில் உள்ளது. இம்மாவட்டத்தில் பாக்ரோர் சமவெளி, ஜுக்லோத் சமவெளி, தான்யோர் சமவெளி, நோமல் சமவெளிகள் உள்ளது. 4,208 சதுர கிலோ மீட்டர் பரப்பளவு கொண்ட இம்மாவட்டத்தின்  2017 பாகிஸ்தான் மக்கள்தொகை கணக்கெடுப்பின்படி மக்கள் தொகை 290,000  ஆகும்.

மாவட்ட நிர்வாகம்
கில்ஜித் மாவட்டம் மூன்று தாலுகாக்களைக் கொண்டது. அவைகள்:
 தான்யோர் தாலுகா
 கில்ஜித் தாலுகா
 ஜுக்லோத் தாலுகா

அமைவிடம்
கில்ஜித் மாவட்டத்தில் வடக்கில் நாகர் மாவட்டம், கிழக்கில் சிகார் மாவட்டம் மற்றும் ரோண்டு மாவட்டம், தெற்கில் தாங்கிர் மாவட்டம், தயமர் மாவட்டம் மற்றும் ஆஸ்தோர் மாவட்டம், மேற்கில் கிசெர் மாவட்டம் எல்லைகளாக உள்ளது.

இதனையும் காண்க
 கில்ஜித் பால்டிஸ்தான்

மேற்கோள்கள்

 
ஜம்மு காஷ்மீரின் மாவட்டங்கள்
கருப்பையா முத்துசாமி

கருப்பையா முத்துசாமி, (மலாய்: Karupaiya Muthusami; ஆங்கிலம்: Karupaiya s/o Muthusami;  சீனம்: 卡魯派亞穆圖薩米); (பிறப்பு: 4 பிப்ரவரி 1953; இறப்பு: 16 நவம்பர் 2022), என்பவர் ஓர் அரசியல்வாதி; மலேசியா, கெடா, பாடாங் செராய் (Padang Serai) தொகுதியின் முன்னாள் நாடாளுமன்ற உறுப்பினர் ஆவார்.

இவர் பாடாங் செராய் தொகுதியில் 2018-ஆம் ஆண்டு தொடங்கி நவம்பர் 2022 வரையில் மக்களவை உறுப்பினராகச் சேவை செய்தவர். 15-ஆவது மலேசியப் பொதுத் தேர்தல் பிரசாரத்தில் ஈடுபட்டிருந்த போது மாரடைப்பு ஏற்பட்டதால் காலமானார்.

பாக்காத்தான் ஹரப்பான் கூட்டணியின் ஒரு கட்சியான மக்கள் நீதிக் கட்சியின் பாடாங் செராய் தொகுதித் தலைவராகவும் இருந்தார். இவர் முன்னாள் மலேசிய ஆயுதப் படையில் சேவை செய்தவர்.

பொது

அத்துடன் இவர் மலேசிய இந்திய ஆயுதப் படை உறுப்பினர்களின் (Malaysian Indian Armed Forces - PERIM) புரவலராகப் பதவி வகித்தவர்; புக்கிட் மெர்தாஜாம் தமிழ்ப் பள்ளியின் முதுகலைக் கல்வி கழகத்தின் (Institute of Postgraduate Studies - IPS) வாரியக் குழுவின் உறுப்பினரும் ஆகும்.

இவர் ஒரு தமிழார்வலர். கெடா மாநிலத்தில் பாடாங் செராய்; கூலிம்; புக்கிட் மெர்தாஜாம் போன்ற இடங்களில் உள்ள தமிழ்ப்பள்ளிகளுக்கு நிறைய உதவிகள் செய்து உள்ளார்.

தனிப்பட்ட வாழ்க்கை 

2022 நவம்பர் 16-ஆம் தேதி பொதுத் தேர்தல் பிரசாரத்தில் ஈடுபட்டிருந்த போது கருப்பையா முத்துசாமி மாரடைப்பால் காலமானார்.

அவர் பாடாங் செராய் நாடாளுமன்ற உறுப்பினராக இரண்டாவது முறையாக போட்டியிடும் முயற்சியில் ஈடுபட்டு இருந்தார். அவர் பாக்காத்தான் ஹரப்பான் அணியின் மக்கள் நீதிக் கட்சியைப் பிரதிநிதித்து தேர்தலில் போட்டியிட்டார். 2018 முதல் 2022 வரையில், இறக்கும் வரை நான்கு ஆண்டுகள் நாடாளுமன்ற உறுப்பினராகப் பணியாற்றினார்.

அவர் இறந்த அதே நாளில், மலேசியத் தேர்தல் ஆணையம் (Election Commission of Malaysia) அவரின் குடும்பத்தினருக்கு இரங்கல் தெரிவித்தது. பாடாங் செராய் தேர்தலின் தேதிகளை முடிவு செய்வதற்காக இரண்டு நாட்களுக்குப் பிறகு ஒரு சிறப்புக் கூட்டத்தை நடத்தும் என்றும் தெரிவித்தது.

அரசியல்

பாடாங் செராய் நாடாளுமன்றத் தொகுதியின் தமிழர்கள்

பாடாங் செராய் நாடாளுமன்றத் தொகுதியை 2008-ஆம் ஆண்டில் இருந்து, கடந்த 13 ஆண்டுகளாகத் தமிழர்கள் தக்க வைத்துக் கொண்டு வருகின்றனர். இந்தத் தொகுதியில் மலாய்க்காரர்களும், சீனர்களும் அதிகமான வாக்காளர்களாக இருந்தாலும் மூன்று முறை தமிழர்களைத் தேர்ந்து எடுத்து மலேசிய நாடாளுமன்றத்திற்கு அனுப்பி வைத்து இருக்கிறார்கள்.

மலேசிய நாடாளுமன்றத்தின் மக்களவையில் 2008-ஆம் ஆண்டில் இருந்து 2021-ஆம் ஆண்டு வரையில் பாடாங் செராய் நாடாளுமன்றத் தொகுதியைப் பிரதிநிதித்த தமிழர்கள்:

பாடாங் செராய் தமிழ்ப்பள்ளிகள்

மலேசியா; கெடா; கூலிம் மாவட்டம் (Kulim District); பாடாங் செராய் துணை மாவட்டத்தில் 4 தமிழ்ப்பள்ளிகள் உள்ளன. 658 மாணவர்கள் பயில்கிறார்கள். 69 ஆசிரியர்கள் பணியாற்றுகிறார்கள்.

மேலும் காண்க
 பாடாங் செராய்
 பாடாங் செராய்#பாடாங் செராய் தமிழர்கள்

மேற்கோள்கள் 

1953 பிறப்புகள்
2022 இறப்புகள்
மலேசியாவில் அரசியல்
மலேசிய அரசியல்வாதிகள்
மலேசியத் தமிழ் அரசியல்வாதிகள்
கீசெர் மாவட்டம்

கீசெர் மாவட்டம் (Ghizer District), இந்தியாவின் காஷ்மீர் பகுதியின் வடக்கில் பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் காக்குச் நகரம் ஆகும். 2019-ஆம் ஆண்டில் இம்மாவட்டத்தின் கிழக்கில் உள்ள பெரும்பகுதிகளைக் கொண்டு குபிஸ்-யாசின் மாவட்டம் நிறுவப்பட்டது. கீசெர் பழங்குடி மக்கள் அதிகம் வாழ்ந்ததால் இம்மாவட்டத்திற்கு  கீசெர் மாவட்டம் எனப்பெயராயிற்று. இம்மாவட்டத்தில் புனியால், குபிஸ்,  யாசின், பாந்தர் மற்றும் இஷ்கோமென் சமவெளிகள் உள்ளது.

புவியியல்

கீசெர் மாவட்டத்தின் வடக்கில் பாகிஸதானின் கைபர் பக்துன்வா மாகாணத்தின் மேல் சித்ரால் மாவட்டம் மற்றும் ஆப்கானிஸ்தானின் வக்கான் மாவட்டம், கிழக்கில் ஹன்சா மாவட்டம், நாகர் மாவட்டம் மற்றும் கில்ஜித் மாவட்டம், தெற்கில் தாங்கிர் மாவட்டம், தென்மேற்கில் தாரெல் மாவட்டம், மேற்கில் குபிஸ்-யாசின் மாவட்டம் எல்லைகளாக உள்ளது.  கீசெர் மாவட்டம்-மேல் சித்ரால் மாவட்ட எல்லையில் அமைந்த காரகோரம் மலைத்தொடரில் உள்ள உயரமான கொடுமுடி 6,871 மீட்டர் உயரத்தில் உள்ளது. இங்கு கில்ஜித் ஆறு பாய்கிறது.

மாவட்ட நிர்வாகம்
கீசெர் மாவட்டம் இரண்டு தாலுகாக்கள் கொண்டது. அவைகள்:
 இஷ்கோமன் தாலுகா 
 புனியால் தாலுகா

மேற்கோள்கள்

வடக்கு நிலங்கள்
குபிஸ்-யாசின் மாவட்டம்

குபிஸ்-யாசின் மாவட்டம் (Gupis-Yasin District), இந்தியக் காஷ்மீரின் வடக்கில் உள்ள பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாக தலைமையிடம் பாந்தர் நகரம் ஆகும். கீசெர் மாவட்டத்தின் முன்று வருவாய் வட்டங்களைக் கொண்டு குபிஸ்-யாசின் மாவட்டம் 2019ம் ஆண்டில் புதிதாக நிறுவப்பட்டது.

அமைவிடம்

குபிஸ்-யாசின் மாவட்டத்தின் வடக்கிலும், மேற்கிலும் மேல் சித்ரால் மாவட்டம், கிழக்கில் கீசெர் மாவட்டம், தெற்கில் சுவாத் மாவட்டம் மற்றும் மேல் கோகிஸ்தான் மாவட்டம் எல்லைகளாகக் கொண்டுள்ளது.

மாவட்ட நிர்வாகம்
குபிஸ்-யாசின் மாவட்டம் மூன்று தாலுகாக்கள் கொண்டது. அவைகள்:
 குபிஸ் தாலுகா
 பாந்தர் தாலுகா
 யாசின் தாலுகா

மேற்கோள்கள்

வடக்கு நிலங்கள்
திருப்பூர் இராமசாமி

திருப்பூர் இராமசாமி (Tiruppur Ramasamy:இறப்பு: 20 ஆகத்து 2012) தமிழ்த் திரைப்பட நகைச்சுவை நடிகர் ஆவார். இவர் தமிழ்த் திரைப்படங்களில் நகைச்சுவை வேடங்களிலும் குணசித்திர வேடங்களிலும் நடித்திருந்தார். இராமசாமி திருப்பூர் சிக்கண்ணா அரசினர் கலைக் கல்லூரி அமைந்துள்ள பகுதியான காலேஜ் ரோடு என்ற ஊரைச் சேர்ந்தவர்.

நடித்த திரைப்படங்களில் சில 
 புதுமைப்பித்தன்
 இலக்கணம் 
 இனி எல்லாம் சுகமே  
 அமைதிப்படை  
 ஊழியன்  
 தாய் மாமன் 
 காந்தி பிறந்த மண்  
 திருமூர்த்தி 
 உன்னை நெனச்சேன் பாட்டுபடிச்சேன்  
 மறுமலர்ச்சி  
 சக்தி 
 ஏய் 
 புதுக்குடித்தனம் 
 வைதேகி கல்யாணம் 
 வில்லுப்பாட்டுக்காரன்  
 பதவி படுத்தும் பாடு 
 நீ நான் நிலா 
 கட்டபஞ்சாயத்து 
 அந்த நாள்

இறப்பு 
திருப்பூர் இராமசாமி 2012 ஆகத்து 20 அன்று திருப்பூரில் அவரது இல்லத்தில் காலமானார்.

மேற்கோள்கள்

வெளி இணைப்புகள் 
 திருப்பூர் இராமசாமி 
 https://www.moviefone.com/celebrity/tirupur-ramasamy/fy2ywdWQOZWjaJRNJqG7D2/filmography/ திருப்பூர் இராமசாமி நடித்த திரைப்படங்கள்] 

2012 இறப்புகள் 
தமிழ்த் திரைப்பட நடிகர்கள்
தமிழ்த் திரைப்பட நகைச்சுவை நடிகர்கள்
ஊர் பெயரால் அறியப்படும் மக்கள்
நாட்டாமங்கலம் ஆதிசிவன் கோயில்

மதுரை மாவட்டம் உசிலம்பட்டியில் இருந்து 13 கி மீ தொலைவில் உள்ள நாட்டாமங்கலம் எனும் ஊரில்,சிவன் நாட்டார் தெய்வமாக எழுந்தருளியுள்ள ஆதிசிவன் திருக்கோயில் அமைந்துள்ளது. பெருந்தெய்வ வழிபாடாகவே பெரும்பாலும்  அறியப்பட்ட சிவ வழிபாடு, இங்கு நாட்டார் தெய்வ வழிபாடாக காணப்படுகிறது. அநேக திருத்தலங்களில் லிங்க ரூபமாகவே எழுந்தருளியுள்ள சிவபெருமான், இங்கு சிலா ரூபமாக (சிலை வடிவில்)  காட்சியளிப்பது இத்தலத்தின் சிறப்பாகும். மேலும் இங்கு சிறு தெய்வ வழிபாடும் சேர்ந்தே காணப்படுகிறது. இங்கு ஸ்தல விருட்ச்சமாக வில்வமரம் அமைந்துள்ளது. சிவபெருமானுடன் கீழ்கண்ட தெய்வங்களும் இங்கே வழிபாடு செய்யப்பட்டு வருகிறது.

 மாயாண்டி சாமி 
 வீரபத்திர சாமி
 பெரிய கருப்ப சாமி 
 சின்ன கருப்ப சாமி 
 பேச்சியம்மன் 
 ராக்காச்சியம்மன்

ஸ்தல வரலாறு 
முன்பொரு காலத்தில் உண்டாத் தேவர், உலகாத் தேவர் சகோதரர்கள் வெள்ளரிபட்டி என்ற கிராமத்திலிருந்து வெளியேறி தத்தம் மனைவிமாருடன் வந்து கொண்டிருந்தனர். அப்போது  அடர்ந்த வனப்பகுதியாக இருந்த நாட்டமங்கலம் கிராமத்தை அடைந்த போது, அங்கிருந்த நீர் வளத்தை கண்டு அப்பகுதியைத் தங்கள் வாழ்விடமாகக் கொண்டனர். அதே பகுதியில் மறைந்து வாழ்ந்து வந்த சில வேடர்கள், அவர்களுக்கு தொடர்ந்து தொல்லை கொடுத்து வந்தனர். இந்நிலையில் உலகாத் தேவரின் மனைவி கருவுற்று, நிறைமாத கர்ப்பிணியாக இருந்தார். ஒரு நாள், நீர் எடுத்து வந்த அவர் வயிற்றில், வேடர்களின் அம்பு பாய்ந்தது. வலியில் துடித்த  உலகாத் தேவர் மனைவியின் குரலுக்காக கருணை உள்ளதோடு இறங்கி வந்து காட்சி தந்தார் சிவபெருமான். உண்டா தேவர், உலகத் தேவரின் வாரிசுகளை காப்பதாக வாக்களித்த சிவபெருமான், அங்கேயே தவக்கோலத்தில் அமர்ந்தார். உண்டா தேவர், உலகத் தேவரின் வாரிசுகள் இன்னமும் பெரியவாகைக்குளம், சின்னவாகைக்குளம், பெருங்காமநல்லூர், நட்டமங்கலம்,  அய்யம்பட்டி, சக்கரைப்பட்டி, நாகலாபுரம் ஆகிய கிராமங்களில் வாழ்ந்து வருகின்றனர். மேலும் இந்த ஆதிசிவனை தங்கள் குல தெய்வமாக வழிபட்டு வருகின்றனர்.

மூலவர் சன்னதி திறக்கப்படும் நாட்கள் 
இங்கு எழுந்தருளியுள்ள சிவ பெருமான் தவக்கோலத்தில் இருப்பதால்,  மூலவர் சன்னதி வருடத்தில் கீழ்கண்ட  ஐந்து தினங்களில் மட்டுமே திறக்கப்பட்டு பூஜைகள் நடத்தப்படும்.

 சித்திரை முதல் நாள் 
 ஆடி முதல் நாள் 
 ஆடி கடைசி நாள் 
 மார்கழி முதல் நாள் 
 தை முதல் நாள்

மதுரை மாவட்டத்திலுள்ள சிவன் கோயில்கள்
செப்டம்பர் 13 (திரைப்படம்)

செப்டம்பர் 13 (September 13 ) என்பது இந்தியாவில் 2022 ஆம் ஆண்டு  கன்னட மொழியில் வெளியான ஒரு திரைப்படமாகும். திரைப்படத்தை இராசா பால்கிருட்டிணா இயக்கியுள்ளார். சிரேயா ரிதிபன், வினய் பிரசாத், செய் சகதீசு மற்றும் இவான் நிக்லி ஆகியோர் முக்கிய வேடங்களில் நடித்துள்ளனர். கதையை இவான் நிக்லி எழுதியுள்ளார். ஒளிப்பதிவு மற்றும் படத்தொகுப்பை இயக்குனரே கையாண்டுள்ளார். கோவிட் தொற்றுநோயின் முதல் ஊரடங்கிற்குப் பிறகு படத் தயாரிப்பு தொடங்கியது.

கதை 
நித்யா ஓர் இளம் பெண். தனது கடின உழைப்பு மற்றும் ஆர்வத்தின் மூலம், ஒரு செவிலியராக மாறுகிறார். கோவிட் இந்தியாவைத் தாக்கும் வரை எல்லாம் இயல்பாக இருக்கிறது. அடுத்து என்ன நடக்கிறது என்பதே கதையின் கருவாகும்.

நடிகர்கள் 
சிரேயா ரித்திபென்
செய் செகதீசு 
வினய் பிரசாத்
சியார்ச்சு சபதிகம்
நிக்லி கூட
யமுனா சிறீநிதி:
சிந்தன் ராவ்

இசை 
திரைப்படத்திற்கு சுரேசு பீட்டர்சு இசையமைத்துள்ளார்.

மேற்கோள்கள்

புற இணைப்புகள் 
 

இந்தியக் கன்னடத் திரைப்படங்கள்
2022 கன்னடத் திரைப்படங்கள்
பக் பக் பகாக்கு

பக் பக் பகாக்கு (Pak Pak Pakaak) என்பது 2005 ஆம் ஆண்டு வெளிவந்த இந்திய மராத்தி மொழி குழந்தைகள் சாகச நகைச்சுவை நாடகத் திரைப்படமாகும்.  கௌதம் சோக்லேகர் திரைப்படத்தை இயக்கினார். எசு.ஓ.சி திரைப்பட நிறுவனமும் ஆசிசு ரெகோவும் இணைந்து தயாரித்தனர்.

சுருக்கம் 
சிறு குறும்புக்காரச் சிறுவன் சிக்லூ/சிக்லு (சக்சாம்) பூத்யா (நானா) என்ற அரக்கனால் வேட்டையாடப்படும் ஒரு பெரிய காட்டிற்குச் செல்கிறான். பல சந்திப்புகள் மூலம், சிக்லு ஒரு பேயுடன் நட்பு கொள்கிறார்,  அவர்களின் வாழ்க்கை மாறுகிறது.

நடிகர்கள் 
 சிக்லூவாக சக்சாம் குல்கர்னி
 பூத்யா/சகாரம் வைத்யாவாக நானா படேகர் 
 சலூவாக நாராயணி சாசுதிரி 
 சிக்லூவின் பாட்டியாக சோதி சுபாசு 
 கிராமத் தலைவராக நந்து போல்
 ஆசிரியராக விசய் பட்வர்தன்
 கவுரகாவாக உசா நட்கர்னி 
 வித்யாதர் இயோசி பேயோட்டுபவர்
 சாந்தாவாக சோதி சோசி
 அம்பாவாக அதிதி தேசுபாண்டே
 பிராச்சி சா 
 பழங்குடியின வயதான பெண்ணாக ரேகா காமத்து

ஒலிப்பதிவு 
பாடல்கள்:
 தலைப்பு பாடல் - ரவீந்திர சாத்தே, வினோத் ரத்தோட் மற்றும் யாசு நர்வேகர்

 பூத்யாச்யே நமன் - சுதேசு போன்சலே

 கசா பாய் - நானா படேகர், ரவீந்திர சாத்தே

 நானாச்சி தாங்கு - நானா படேகர், யாசு நர்வேகர், கே.சி.ராய்

 ஆசி மானதி - சிரேயா கோசல்

 துச் லகீன் சாலு - வைசாலி சமந்து, யாசு நர்வேகர்

பாடல் வரிகள்:

கேசி ராய், சிறீரங் காட்போல், சிதேந்திர சோசி

மேற்கோள்கள்

புற இணைப்புகள் 
ஐஎம்டிபியில் பக் பக் பகாக்கு
பக் பக் பகாக்கு மற்றும் அழுகிய தக்காளி

2005 திரைப்படங்கள்
இந்திய மராத்தித் திரைப்படங்கள்
சிறுவர் திரைப்படங்கள்